
	ACTA 


	Expedient núm.: 
	Òrgan col·legiat: 

	JGL/2020/41 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	9 de novembre de 2020 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	Ramon Montaner i Viladrich 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	No

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/40 de la Junta de Govern Local de la sessió duta a terme el dia 2 de novembre de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 1780/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2012/1001 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar la hipoteca d'un habitatge corresponent al mes de novembre, un ajut de dos-cents cinquanta euros (250,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 379/2020. Revisió facturacions aigua 2n trimestre de 2020 (pòlisses: 57.166 i 57.167)

	Favorable
	Tipus de votació: unanimitat

	Vista la sol·licitud de revisió de les facturacions d’aigua d’un immoble (disposa de dues pòlisses: 57.166 i 57.167), corresponents al 2n trimestre de 2020, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
· Pel que fa a pòlissa 57.166, refer la factura de subministrament d’aigua corresponent al 2n trimestre de 2020 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un rebut amb l’import que correspongui després d’aplicar els preus de fuita.
· Pel que fa a la pòlissa 57.167, comunicar al sol·licitant que no es pot atendre la seva demanda ja que el consum del 2n trimestre de 2020 és inferior a la mitjana de consum dels vuit trimestres anteriors.


 
	Expedient 1745/2020. Revisió facturació aigua 2n i 3r trimestre de 2020 

	Favorable
	Tipus de votació: unanimitat

	Vista la sol·licitud de revisió de les facturacions d’aigua d’un habitatge corresponents al 2n i 3r trimestre de 2020, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
· Pel que fa a la facturació del 2n trimestre de 2020, refer la factura de subministrament d’aigua tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.
· Pel que fa al 3r trimestre de 2020, es tindrà en consideració la fuita d’aigua en el moment de fer la factura del trimestre.


	Expedient 816/2020. Exempció pagament taxes (subministrament aigua, recollida escombraries i clavegueram) 

	Desfavorable
	Tipus de votació: unanimitat

	Vista la sol·licitud que exposa que, degut a les mesures en matèria de salut pública per a la contenció del brot epidèmic de la pandèmia de COVID-19, la seva empresa s’ha vist obligada a tancar i demana que se’ls exoneri d’impostos i costos de subministrament durant el temps que duri el tancament de l’empresa;
Vist que l'acord de Ple de l’Ajuntament de Solsona, de 7 de maig de 2020, sobre la superació de la crisi socioeconòmica provocada per la COVID-19 a Solsona, feia referència únicament al segon trimestre de 2020;
Vist que el sol·licitant es va acollir a l'exempció de pagament de les taxes per serveis no prestats relatiu al segon trimestre de 2020;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva demanda ja que ara mateix no hi ha cap acord o resolució de l'Ajuntament de Solsona que ho empari. 


 
	Expedient 1760/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom, a favor seu, en el rebut de subministrament d'aigua potable d'ús domèstic en un immoble;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


	Expedient 1776/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom, a favor seu, en el rebut de subministrament d'aigua potable d'ús domèstic en un immoble;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


 
	Expedient 1767/2020. Instal·lació comptador d'aigua individual 

	Favorable
	Tipus de votació: unanimitat

	Vista la sol·licitud d’instal·lació un comptador d’aigua individual, per tal de poder facturar al pis esmentat la despesa real d’aigua que consumeix i la resta de consum a dividir entre la resta d’usuaris de l’edifici;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la instal·lació del comptador, un cop pagada la taxa corresponent (126,00 €), amb la condició que prèviament el sol·licitant hagi dut a terme les obres interiors a l'edifici per poder instal·lar el comptador individual.


CEMENTIRI
	Expedient 1782/2020. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de canvi de nom de la concessió de dret funerari d’un nínxol de la part nord del cementiri municipal de Solsona;

A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent.


CONTRACTACIÓ
	Expedient 1226/2020. Contracte obert simplificat sumari – Renovació d'un tram de les xarxes de clavegueram i recollida d'aigües pluvials del carrer del Blat

	Favorable
	Tipus de votació: unanimitat

	Vist que per acord de Junta de Govern Local de data 3 d’agost de 2020 s'aprovà la memòria valorada en relació a la renovació total de la xarxa de clavegueram i la xarxa de recollida d'aigües pluvials del tram del carrer del Blat comprès entre el carrer de la Palla i el carrer del Gira-sol;
Vist que per acord de Junta de Govern Local de data 21 de setembre de 2020 s'aprovà l'expedient de contractació, mitjançant procediment obert simplificat sumari per l’obra «Renovació d’un tram de les xarxes de clavegueram i de recollida d’aigües pluvials del carrer del Blat»;
A la vista de les característiques del contracte que es pretén adjudicar: Renovació d’un tram de les xarxes de clavegueram i de recollida d’aigües pluvials del carrer del Blat:
Procediment: obert simplificat sumari
Tramitació: ordinària
Tipus de contracte: obra
Classificació CPV: 45232400-6 (obres de clavegueram)
Accepta renovació: no
Revisió de preus/fórmula: no
Accepta variants: no
Pressupost base de licitació:47.490,10 € + 9.972,92 € (21% IVA) = 57.463,02 € IVA inclòs
Lots: un únic lot
Durada d’execució prevista: 1 mes i mig
Garantia provisional: no 
Garantia definitiva: no 
Garantia complementària: no.
A la vista de l'expedient de contractació tramitat:
Document data/núm.: 1226/2020
Informe de necessitat i justificació: 18 de setembre de 2020
Informe de secretaria: 18 de setembre de 2020
Informe d’intervenció: 18 de setembre de 2020
Acord Junta de Govern Local d’aprovació del plec de clàusules administratives i de prescripcions tècniques: 21 de setembre de 2020
Anunci de licitació: 1 d’octubre de 2020
Acta de la mesa de contractació: 4 de novembre de 2020.
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Acceptar la proposta de la mesa de contractació per a l’adjudicació del contracte d’obres "Renovació d’un tram de les xarxes de clavegueram i de recollida d’aigües pluvials del carrer del Blat", duta a terme el dia 4 de novembre de 2020, que planteja l’adjudicació del contracte a l’empresa que ha obtingut la millor puntuació: Nixin Cons, SL, amb CIF núm. B25478603, d’acord amb les condicions que figuren en la seva oferta i les que es detallen en el plec de clàusules administratives particulars i memòria valorada del projecte.
Segon. Els resultats de les puntuacions obtingudes pels licitadors en la obertura del sobre únic (proposta econòmica), són les següents:
Denominació social
Proposició econòmica (sense IVA)
Puntuació
Icart Obra Pública, SL
44.800,00 €
9,42 punts
Obres Febial, SL
47.430,10 € 
0 punts
Nixin Cons, SL
44.640,69 € 
10 punts
Excavacions Vila Vilà, SA
46.212,30 €
4,36 punts
Tercer. Disposar la despesa corresponent de conformitat amb l'establert en l'Informe d'Intervenció: despesa corresponent a l’exercici 2020, aplicacions pressupostàries: 1530-61900.
Quart. Publicar anunci d'adjudicació en el perfil de contractant en termini de 15 dies.
Cinquè. Designar com a responsable del contracte l’arquitecta tècnica de l’Ajuntament de Solsona.
Sisè. Notificar l'adjudicació als licitadors que no han resultat adjudicataris.
Setè. Notificar a Nixon Cons, SL, adjudicatari del contracte, la present resolució i cita’l per a la signatura del contracte.
Vuitè. Publicar l’anunci de formalització del contracte en el Perfil de contractant en termini no superior a quinze dies després de la perfecció del contracte i amb el contingut contemplat en l'annex III de la Llei 9/2017 de 8 de novembre, de contractes del sector públic.
Novè. Comunicar al Registre de Contractes del Sector Públic les dades bàsiques del contracte incloent la identitat de l'adjudicatari, l'import d'adjudicació, juntament amb el desglossament corresponent de l'impost sobre el valor afegit.


	Expedient 1499/2020. Contracte menor d'obra – Instal·lació escomesa elèctrica BT al Centre de recollida d'animals

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat de Medi ambient en data 24 de setembre de 2020, en què es motiva la necessitat i idoneïtat d'efectuar un contracte menor d'obres per adjudicar l'actuació “Instal·lació escomesa elèctrica BT al Centre de recollida d'animals”, amb codi CPV 45310000-3 (treballs d'instal·lació elèctrica);
Vist que la motivació que justifica la necessitat de contracte és la següent:
· el Centre de recollida d’animals de Solsona es troba situat fora del nucli urbà de la ciutat, a la finca de la Revollosa
· les persones que tenen cura dels animals del centre són, en bona part, membres de l'Associació en Defensa dels Animals de Solsona, amb caràcter voluntari. La tasca duta a terme pels voluntari es fa en funció de la disponibilitat horària dels mateixos; per tant, fora de la seva jornada laboral
· tot plegat fa que les persones voluntàries acudeixin al Centre a partir de les 19.00 hores, un horari en què, durant bona part de l’any, no hi ha llum natural
· que la instal·lació de plaques solars existent al centre s’ha demostrat del tot insuficient
· l’Ajuntament valora la tasca de les persones voluntàries i reconeix la necessitat de la seva participació per garantir la gestió dels animals que hi ha al Centre;
Atès que la instal·lació que en aquests moments hi ha al centre de recollida d’animals connectada a les plaques solars va ser executada al seu moment per l’empresa Instal·lacions Industrials Agec, SL, i que aquesta empresa ha realitzat els treballs previs;
Vist que el present contracte té una durada inferior a 1 any, no hi ha prevista cap pròrroga i el pressupost base de licitació és inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor d'obres “Instal·lació escomesa elèctrica BT al Centre de recollida d'animals”, a l’empresa Instal·lacions Industrials Agec, SL, amb CIF núm. B25395371, pel preu de 3.591,70 € (sense IVA) i 754,25 € d’IVA, el que fa un total de 4.345,95 € (IVA inclòs).
Segon. Autoritzar i disposar la despesa que per aquest Ajuntament representa la present contractació, amb càrrec a l'aplicació pressupostaria 1530 21000 de l’exercici 2020.
Tercer. Designar com a responsable del contracte el gerent de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.


 
	Expedient 1498/2020. Contracte menor d'obra – Extensió de la xarxa de distribució de la companyia subministradora al Centre de recollida d'animals de Solsona

	Favorable
	Tipus de votació: unanimitat

	Vist l'informe justificatiu de la necessitat del contracte emès per l’alcalde en data 24 de setembre de 2020, en què es motiva la necessitat i idoneïtat d'efectuar un contracte menor d'obres per adjudicar l'actuació “Extensió de la xarxa de distribució de la companyia subministradora al Centre de recollida d'animals de Solsona”, amb codi CPV 45231400-9 (treballs de construcció de línies de conducció elèctrica);
Vist que la motivació que justifica la necessitat de contracte és la següent: 
· el Centre de recollida d’animals de Solsona es troba situat fora del nucli urbà de la ciutat, a la finca de la Revollosa
· les persones que tenen cura dels animals del Centre són, en bona part, membres de l'Associació en Defensa dels Animals de Solsona, amb caràcter voluntari. La tasca duta a terme pels voluntari es fa en funció de la disponibilitat horària dels mateixos; per tant, fora de la seva jornada laboral
· tot plegat fa que les persones voluntàries acudeixin al centre a partir de les 19.00 hores, un horari en què, durant bona part de l’any, no hi ha llum natural
· l’Ajuntament valora la tasca de les persones voluntàries i reconeix la necessitat de la seva participació per garantir la gestió dels animals que hi ha al Centre;
Vist que Cardener Distribució Elèctrica, SLU, és la companyia subministradora d’electricitat que té una connexió més propera amb les instal·lacions del Centre de recollida d’animals de Solsona, concretament a 215 metres, es considera convenient adjudicar aquesta obra a Cardener Distribució Elèctrica, SLU;
Vist que el present contracte té una durada inferior a 1 any, no hi ha prevista cap pròrroga i el pressupost base de licitació és inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor d'obra “Extensió de la xarxa de distribució de la companyia subministradora al Centre de recollida d'animals de Solsona”, a Cardener Distribució Elèctrica, SLU, amb CIF núm. B2584724, pel preu de 7.333,70 € (sense IVA) i 1.540,07 € d’IVA, el que fa un total de 8.873,77 € (IVA inclòs).
Segon. Autoritzar i disposar la despesa que per aquest Ajuntament representa la present contractació, amb càrrec a l'aplicació pressupostaria 1530 21000 de l’exercici 2020.
Tercer. Designar com a responsable del contracte al gerent de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.


CONVENIS
	Expedient 1783/2020. Contracte d'arrendament de l'habitatge situat al C/ Gaudí, 5, planta baixa, del sector Torre Viladot, propietat de l'Ajuntament de Solsona a l'Associació Sol del Solsonès

	Favorable
	Tipus de votació: unanimitat

	Es dóna compte del contracte d’arrendament de l’habitatge situat al carrer de Gaudí, 5, planta baixa, del sector Torre Viladot de Solsona, propietat de l’Ajuntament de Solsona a l’Associació Sol del Solsonès, i que es transcriu tot seguit:
«Contracte d’arrendament de l’habitatge situat al carrer de Gaudí, 5, planta baixa, del sector Torre Viladot de Solsona
Solsona,
Reunits
D’una part, David Rodríguez i González, alcalde president de l’Ajuntament de Solsona, que actua en representació d’aquest ens local, amb NIF núm. P2525700G; en endavant part arrendadora.
D’una altra part, Mònica Serra i Serra, com a presidenta i en representació de l’Associació sense ànim de lucre Sol del Solsonès, Associació de Familiars de Malalts Mentals i Drogodependents; en qualitat de part arrendatària.
Intervenen ambdues parts en representació i propi dret, i es reconeixen mútuament la plena i legal capacitat per atorgament del present contracte i legitimació per contractar i obligar-se
Manifesten
1. Que l’Ajuntament de Solsona és propietari d’un habitatge situat al carrer de Gaudí, 5, del sector Torre Viladot, planta baixa, de Solsona. L’habitatge està dotat d’aigua, llum i calefacció elèctrica.
2. Que l’Associació Sol del Solsonès desitja arrendar l’immoble tal i com es troba actualment, no posant cap objecció al respecte.
3. Que la validesa del present contracte queda condicionada a la correcta supervisió per part de l’entitat sense ànim de lucre Sol del Solsonès quan a la bora utilització i conservació de l’habitatge i en el pagament dels rebuts per mesos anticipats.
4. Que arribades ambdues parts a un acord sobre el preu i la resta de condicions convenen el present contracte d’arrendament del citrat pis, que es regirà pels presents
Pactes, Convenis i Estipulacions
1. L’Ajuntament de Solsona cedeix en arrendament a l’Associació Sol del Solsonès, que accepta l’habitatge ressenyat exclusivament per destí d’habitatge de les persones que des de l’Associació es cregui convenient que el puguin utilitzar; no podent instal·lar en l’àmbit objecte del contracte, comerç, indústria ni tant sols manual, ni oficina ni despatx professional, ni qualsevol altre ús que no sigui exclusivament el d’habitatge.
2. El termini de durada d’aquest contracte d’arrendament és de cinc anys prorrogable en els termes de l’art. 9 de la LAU i comença a comptar a partir del dia 1 de desembre de 2020, i acaba el dia 1 de desembre de 2025.
3. De comú acord es fixa en la quantitat de cent cinquanta euros mensuals (150,00 €) el primer any abonats per mesos anticipats, dins els cinc primers dies hàbils de cada mes, a la domiciliació bancària següent: ES60.2100.0081.9902.0000.0425.
4. La renda serà actualitzada cada any, aplicant a la renda corresponent la variació experimentada per l'Índex General Nacional del Sistema d'Índex de Preus al Consum en els dotze mesos immediatament anteriors a la data de cada actualització, agafant com a renda a actualitzar la vigent en cada moment.
5. La part arrendatària, en començar l'arrendament, fa un dipòsit en metàl·lic d’una mensualitat, cent cinquanta euros (150,00 €), en concepte de fiança que s’ingressarà al Departament de Fiances de l’Institut Català del sòl; la finalitat del qual és de respondre de qualsevol desperfecte que, eventualment, s’ocasionés al pis arrendat i, en general, per a cobrir qualsevol responsabilitat econòmica que a càrrec de la part arrendatària es derivi del present contracte i resti impagada a la seva extinció. La garantia o el romanent que quedi després d’ateses les finalitats a les quals afecta serà retornat a la part arrendatària en finalitzar el contracte. Resta ben entès que la present garantia no té caràcter de pagament anticipat de cap mensualitat de lloguer. En aquest mateix acte la part arrendadora fa entrega de les claus de l’immoble.
6. S’exclou de forma explícita el dret de tempteig i retracte sobre l’objecte del present contracte.
7. Seran de compte i càrrec de l’arrendatari, les millores que hagin de fer-se a l’immoble i els desperfectes que es puguin ocasionar durant el període d’arrendament, ja siguin vidres, parets, panys i demès útils i estris de les instal·lacions i el seu adequat manteniment, les despeses de conservació i reparació de les instal·lacions d’aigua, electricitat, cuina, bany, aixetes, vàters, lavabos i en particular tots els desguassos, aigüeres, canonades.
8. Responsabilitat de l’arrendatari. La part arrendatària serà responsable dels danys i perjudicis que pogués ocasionar a l’immoble, als restants ocupants i a tercers. Assumint en tot cas la responsabilitat de manera subsidiària l’entitat supervisora Sol del Solsonès.
9. Serveis suplementaris. La conservació, reparació o substitució dels comptadors de subministrament, els drets de contractació i d’escomesa són propietat i drets de l’arrendador, i l’import dels consums, són de compte i càrrec exclusius de l’arrendatari, que s’encarregarà de fer les gestions oportunes a la companyia elèctrica i d’aigua per tal de domiciliar els rebuts a nom seu.
10. Prohibicions. Resta absolutament prohibit a la part arrendatària, excepte que obtingui prèviament el consentiment per escrit de la part arrendadora:
· Instal·lar en el pis arrendat motors, màquines o artefactes que, essent diferents dels aparells domèstics d’ús ordinari, provoquin vibracions, sorolls, fums, olors o que de qualsevol manera perjudiquin la solidesa de l’immoble o dels seus estadants. Així com a no posar en funcionament aparells productors o reproductors de so de forma que molestin o alterin la convivència del veïnat.
· Dipositar escombraries a l'entrada de l’immoble i/o emmagatzemar objectes a l’entrada de la finca i al camí veïnal.
· Tenir animals en el pis arrendat.
· Per tal de garantir la convivència veïnal caldrà respectar l’Ordenança municipal de convivència ciutadana editada per l’Ajuntament de Solsona.
11. La part arrendatària permetrà el lliure accés al pis al propietari o a qualsevol persona que es designés a tal efecte per a la comprovació de l’estat del mateix i de les obligacions contractuals. Tanmateix, haurà de permetre l’entrada, pas i realització de treballs, en hores hàbils, per a efectuar en el pis qualsevol obra que el propietari consideri procedent o necessària o siguin convenients treballs per a l’edifici o elements comuns de la casa. Aquesta part també resta obligada a informar en la major brevetat possible a l’arrendador, de la necessitat de realitzar obres de conservació en la finca objecte del contracte. Sol·licitar-ho per escrit i de forma motivada.
12. La propietat permet sotsarrendar el pis sempre i quan el motiu del sotsarrendament estigui justificat amb finalitats socials.
13. El present contracte quedarà sotmès a les disposicions establertes a la llei 29/1994, de 24 de novembre, d’arrendaments urbans i subsidiàriament a les disposicions del Codi Civil.
14. El present contracte modifica el signat el dia 28 de juliol de 2008.
I llegides per les parts, a la seva comoditat, totes i cadascuna de les clàusules, pactes i atorgaments del present contracte, es declaren plenament assabentades del seu contingut i el ratifiquen en tots els seus extrems. I en prova de conformitat, el signen per duplicat i a un sol efecte en el lloc i la data esmentades a l’encapçalament.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del contracte esmentat i autoritzar l’alcalde per signar-lo.


ENLLUMENAT
	Expedient 1727/2020. Queixa faroles enllumenat públic

	Favorable
	Tipus de votació: unanimitat

	Vista la sol·licitud que se solucionin les molèsties que li ocasionen tres faroles de l'enllumenat públic, dues situades a la zona d'aparcaments del passeig de les Moreres i l'altra a la carretera de Manresa, que reflecteixen directament a l'interior del seu domicili;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, corda comunicar a la sol·licitant que s'ha modificat els tres llums de manera que apuntin cap al terra i no causin molèsties a l'interior de l'habitatge.


GOVERNACIÓ
	Expedient 1761/2020. Canvi de nom de la llicència del gual núm. 369 

	Favorable
	Tipus de votació: unanimitat

	Vista la sol·licitud de canvi de nom, a favor seu, de la llicència del gual número 369;
A proposta del regidor delegat de Governació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat.


	Expedient 1751/2020. Eliminar plaça d'aparcament de zona verda – Pl. Santa Llúcia

	Desfavorable
	Tipus de votació: unanimitat

	Vista la sol·licitud de supressió d’una la plaça d'aparcament de zona verda situada a la plaça de Santa Llúcia i que es torni a prohibir l'estacionament de vehicles en tota la plaça tal com era abans, ja que la plaça és molt petita;
Vist l’informe 362/2020 emès per la Policia Local i a proposta del regidor delegat de Governació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva petició ja que s'ha revisat la plaça d’aparcament i no hi ha cap inconvenient per què aquest estacionament continuï habilitat. 


 
	Expedient 1773/2020. Escola El Vinyet – activitat escolar, dia 20 de novembre

	Favorable
	Tipus de votació: unanimitat

	Vista la sol·licitud presentada i subscrita per Anna Serra i Ros, amb DNI núm. ***8328**, representant de l'Escola El VInyet, en què demana permís per anar al parc de la Mare de la Font i al parc de la Font de la Mina el dia 20 de novembre, per fer-hi una activitat escolar;
Vist l'informe 368/2020 emès per la Policia Local i a proposta del regidor delegat de Governació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el què sol·licita, sempre que es faci dins de l’horari lectiu i es garanteixin els grups estables de convivència, d’acord amb el Pla sectorial amb especificacions sobre el Pla d’actuació per al curs 2020-2021 per a centres educatius en el marc de la pandèmia per COVID-19 en relació amb les activitats extraescolars i les colònies i sortides escolars aprovat pel Comitè Tècnic del Pla PROCICAT per emergències associades a malalties transmissibles emergents amb potencial alt risc en data 5 d’octubre de 2020.


 
	Expedient 1793/2020. Tarja de proximitat per a l'accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta del regidor delegat de Governació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1794/2020. Tarja de proximitat per a l'accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta del regidor delegat de Governació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


 
	Expedient 1796/2020. Tarja de proximitat per a l'accés de vehicles al nucli antic mitjançant control remot

	Desfavorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que les pilones pels repartidors romandran baixades en els horaris de càrrega i descàrrega i en horari comercial;
Atès que no compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta del regidor delegat de Governació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva demanda.


HISENDA
	Expedient 1832/2019. Bonificació del 50% de Impost sobre construccions, instal·lacions i obres (ICIO)

	Favorable
	Tipus de votació: unanimitat

	Vista la sol·licitud que demana que es faci efectiva la bonificació de l’impost sobre construccions, instal·lacions i obres de la llicència d'obres, concedida per acord de la Junta de Govern Local del dia 11 de novembre de 2019, per a la instal·lació d'un sistema de captació d'energia solar fotovoltaica per autoconsum (ref. cadastral 7703308CG7570S0001BW) (Mn2019/101);
Vist l'informe emès pels Serveis Tècnics Municipals i a proposta dels regidors delegats d'Hisenda i d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda fer efectiva la bonificació del 50% de l’import de l’impost sobre construccions, instal·lacions i obres (art. 6è de l’Ordenança fiscal núm. 2), per un total de 53,63 € (107,25 €/50%).


IGUALTAT
	Expedient 1791/2020. Representant municipal de la Comissió SAI del Solsonès

	Favorable
	Tipus de votació: unanimitat

	Vist l'escrit presentat per Sara Alarcón i Postils, presidenta del Consell Comarcal del Solsonès, en què informa que el dia 11 de desembre de 2019 es va presentar el punt SAI del Solsonès, on s'està treballant en un pla de polítiques LGTBIQ a la comarca i una de les accions prioritàries és crear una comissió amb representació de tots els ajuntaments, que ha de servir de nexe entre el servei i tots els municipis per poder desplegar el pla a tot el territori;
Vist que es necessari nomenar un representant de l'Ajuntament de Solsona a la Comissió SAI del Solsonès;
A proposta de l'alcalde actal.
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda nomenar Judit Gisbert i Ester, regidora delegada d'Igualtat, com a representant de l'Ajuntament de Solsona a la Comissió SAI del Solsonès.


 
MERCAT
	Expedient 1804/2020. Mercat setmanal – divendres 25 de desembre de 2020 i divendres 1 de gener de 2021

	Favorable
	Tipus de votació: unanimitat

	L'Ordenança reguladora del mercat municipal de Solsona de venda no sedentària, aprovada pel Ple de l'Ajuntament de 30 de setembre de 2016, estableix en el seu art. 4 que, "d'acord amb la tradició hi ha mercat tots els divendres i els dimarts de l'any, llevat que, per mitjà d'acord de la Junta de Govern Local, es canviï algun divendres, fet que obligarà a traslladar-lo al dia abans, sempre que el dijous no sigui festiu".
Atès que el divendres 25 de desembre de 2020 és dia festiu per coincidir amb la festa de Nadal;
Atès que el divendres 1 de gener de 2021 és festiu per coincidir amb la festa de Cap d’Any;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Traslladar el mercat del divendres 25 de desembre de 2020 al dijous 24 de desembre de 2020.
2. Traslladar el mercat del divendres 1 de gener de 2021 al dijous 31 de desembre de 2020.


URBANISME
	Expedient 659/2018. Llicència urbanística – instal·lació d’una nova infraestructura aèria de fibra òptica, des de l’entroncament amb la carretera LV-3005b, PQ-2,1 (al terme municipal de Solsona) fins a l’antena existent de Retevisión E.B.LX9894 “LINCETELE/Orange” (al terme municipal d’Olius)

	Favorable
	Tipus de votació: unanimitat

	Vista la sol·licitud presentada i subscrita per AdEdMA Consultoria i Serveis, SL, representant de Telefónica España, SAU, amb CIF núm. A82018474, en què demana llicència urbanística per a la instal·lació d’una nova infraestructura aèria de fibra òptica, des de l’entroncament amb la carretera LV-3005b, PQ-2,1 (al terme municipal de Solsona) fins a l’antena existent de Retevisión E.B.LX9894 “LINCETELE/Orange” (al terme municipal d’Olius) (exp. Mn2020/87);
Vist l'informe emès pels Serveis Tècnics Municipals i a proposta de l’alcalde actal. i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada (referida a l’annex del traçat incorporat), amb els condicionants recollits en els informes tècnics i sectorials que es recullen a continuació:
· Departament de Cultura:
· En el cas de descobriment de restes arqueològiques i/o paleontològiques durant l’execució del projecte, s’haurà d’aplicar el que disposen l’article 51 de la Llei 9/, de 30 de setembre, del Patrimoni Cultural Català i l’article 22 del Decret 78/2002, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquest tipus de restes.
· Departament d’Agricultura, Ramaderia, Pesca i Alimentació. Informe favorable condicionat:
· Ajustar la ubicació dels nous pals, el més a prop possible als marges dels vials i de les finques agrícoles afectades, evitant la seva ubicació al mig de la finca, fent que el traçat tingui la mínima afectació als conreus i que sigui el menys invasiva possible.
· Atès que l’execució del projecte pot implicar la tallada de peus d’espècies arbòries caldrà l’autorització expressa de la Secció de Boscos i Recursos Forestals dels Serveis Territorials del DARP a la Catalunya Central.
· Agència Catalana de l’Aigua:
· El material de les cimentacions no haurà de portar elements susceptibles de produir contaminació per lixiviació, o per altres vies de transmissió. En cas de que els convertidors de potència (o algun altre element) posseeixin elements contaminants, les tasques de manteniment i instal·lació s’hauran de dur amb una cura extrema per tal d’evitar possibles vessaments d’oli, essent el peticionari responsable de garantir aquest aspecte.
· En cas de que per realitzar la connexió a la xarxa (així com qualsevol altre tipus d’actuació), sigui necessari executar algun creuament sobre el Domini Públic Hidràulic, o actuació en Zona de Policia de lleres, serà necessari disposar prèviament de la corresponent autorització d’obres, d’acord amb tot l’establert al RD 849/1986, d’11 d’abril (RDPH). L’expedient serà instruït per l’Agència Catalana de l’Aigua, obtenint-se la corresponent autorització per part de l’Organisme Hidràulic Competent.
· Institut Cartogràfic i Geològic de Catalunya. Riscos geològics:
· Caldrà prendre les mesures adequades durant i posteriorment a l'execució d'excavacions o talussos per evitar el desenvolupament d'inestabilitats.
· Caldrà evitar les fonamentacions sobre terraplens o rebliments antròpics preexistents. Usualment, no solen ser aptes per a fonamentar estructures, i es poden generar assentaments diferencials importants en ser sotmesos a carregues.
· Departament de Territori i Sostenibilitat. Oficina Territorial d’Acció i Avaluació Ambiental:
· En l’execució de les obres, caldrà tenir especial cura de l’espai fluvial dels torrents que s’encreuen amb la infraestructura, afluents del barranc de Corderroure i de la seva vegetació associada.
· Caldrà donar compliment a la legislació ambiental sectorial esmentada en l’apartat d’anàlisi ambiental del present informe, especialment pel que fa a prevenció d’incendis forestals, contaminació acústica i gestió de materials i residus.
· Diputació de Lleida. Servei de Vies i Obres. Autoritza l’execució de l’actuació amb tot un seguit de condicions particulars i generals i les prescripcions següents:
· Nou suport de fusta, Pk 2+125ME. El nou suport es situarà a una distància de, com mínim, una vegada i mitja la seva alçada respecte el vèrtex exterior de l’esplanació de la carretera.
· Encreuament amb cable de fibra òptica, PK 2+125. El gàlib complirà la normativa vigent.
· Vigilància, execució i senyalització de les obres. Durant el muntatge i/o funcionament de la instal·lació es prendran les mesures necessàries per evitar la caiguda d’objectes sobre la calçada.
· Serveis Tècnics Municipals
· Tots els residus de l’actuació hauran de tractats per un gestor de residus autoritzat, a tal efecte cal donar compliment al que disposa el RD 210/2018, de 6 d’abril a la disposició final primera.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres
b) tres anys per acabar-les.


	Expedient 610/2019. Llicència urbanística – tancament parcel·la 

	Favorable
	Tipus de votació: unanimitat

	Vista la sol·licitud de llicència d’obres per efectuar el tancament d’una parcel·la a "Cal Dot", amb puntals de fusta tractada i mallat metàl·lic (exp. Mn2020/88);
Vist l'informe emès pels Serveis Tècnics Municipals i a proposta de l’alcalde actal. i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
·  La tanca corresponent al front del que ha de ser el Carrer de la Civada se situarà en el límit màxim determinat pels terrenys públics que han quedat delimitats, segons afitament municipal, per uns rodons d'acer pintats en blau en els seu extrem (en cas de dubte cal efectuar la corresponent consulta als Serveis Tècnics Municipals). La delimitació entre parcel·les d'aprofitament privatiu no és competència municipal i resta emmarcat dins les relacions comunes entre veïns i propietaris. 
· D’acord amb la sol·licitud, la tanca es preveu provisional. Recordar que la situació de la tanca definitiva serà la que resulti de l’execució de les obres d’urbanització.
· En atenció a l'Ordenança de convivència ciutadana la parcel·la s'ha de mantenir en perfectes condicions de neteja i salubritat.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a)  un any per començar les obres
b)  tres anys per acabar-les.


	Expedient 1456/2020. Llicència urbanística – reforma interior d'un local comercial per a botiga de conveniència

	Favorable
	Tipus de votació: unanimitat

	Vista la sol·licitud de llicència d’obres per reformar l’interior d'un local comercial existent, per a botiga de conveniència (exp. Mn2020/89);
Vist l'informe emès pels Serveis Tècnics Municipals i a proposta de l’alcalde actal. i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· No s’admetrà cap tipus de banderola a la façana del local.
· El rètol de l’establiment no està inclòs en aquest projecte, per tant, aquesta llicència no autoritza cap tipus de rètol. Si es vol col·locar un rètol, caldrà demanar llicència per a la seva col·locació. El rètol s’haurà d’ajustar a la normativa específica del nucli antic de Solsona.
· Cal sol·licitar la llicència d’obertura del local.
· Caldrà sol·licitar llicència per a l’ocupació de la via pública pel que fa a la possible afectació del carrer durant les obres, si és el cas.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1553/2020. Llicència urbanística – rehabilitació d’un edifici plurifamiliar entre mitgeres

	Favorable
	Tipus de votació: unanimitat

	Vista la sol·licitud de llicència d'obres per  rehabilitar l’edifici plurifamiliar entre mitgeres (ref. cadastral 7305008CG7570N0002TK ) (Mn2020/90);
Vist l'informe emès pels Serveis Tècnics Municipals de 6 de novembre 2020, l’informe de l’arqueòleg municipal de 4 de novembre 2020 i a proposta de l’alcalde acta. i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar:
· Memòria justificativa i compromís d’execució dels condicionants obligatoris de la present llicència.
· Identificació del contractista encarregat de l’execució de l’obra.
· Ajustar l’alçada màxima del nou ràfec de coberta en base a l’article 48.3.f del PEPNAS on s’especifica:
“amb caràcter general, es mantenen les alçades i el nombre de plantes existents a les finques ja edificades”. Segons plànol 02.00.05 (Estat actual – Secció transversal), l’alçada actual del ràfec de l’edifici és de 10,63 m al carrer de Sant Miquel Petit. En la proposta, aquesta alçada augmenta 54 cm, fins als 11,17 m que marca el plànol 03.00.05.
Aquesta diferència és el resultat de la formació d’un cèrcol perimetral sobre la paret existent i l’estructura de fusta que es recolza sobre del mateix.
Com a criteri intern s’accepta que l’alçada augmenti la mesura del cèrcol (30 cm) si aquest suposa un reforç de lligada per a l’estabilitat de l’edifici. 
Els 54 cm d’augment proposats superen aquesta mesura i cal ajustar l’alçada màxima per què compleixi amb les normes del Pla Especial de Protecció del Nucli Antic. Cal embeure el cèrcol al mur existent si cal.
· Pel que fa al tancament de l’obertura de l’eixida en planta sota coberta, cal que es col·loqui separat uns 50 cm per darrere el pla de façana formant un balcó cobert. L’obertura pot tancar-se amb fusteria on domini el vidre per damunt de qualsevol marc per tal de garantir la transparència actual i evitar qualsevol similitud de un caire més "domèstic». La finalitat és poder guardar l’aspecte i fisonomia tradicional de les eixides o assecadors tant comuns a Solsona i a les poblacions de muntanya. Cal rectificar aquest tancament, per intentar recuperar al màxim la visió de l’eixida com a tal. 
· En quant als acabats i colors de la façana, baixants, xemeneies i fusteries, hauran d’estar d’acord, en tot moment, a l’article 51 del PEPNAS.
· En la façana de la planta baixa caldrà fer una prova de repicat per determinar l’existència de pedra segons estipula l’article 48.5.a (PEPNAS): «a les obres de reforma en façanes arrebossades sobre la pedra, sols serà obligat restituir la pedra en el seu estat natural vist, repicant l’arrebossat, si aquest era el seu estat original».
· En relació a l’apartat C. de l’article 48.5 del PEPNAS, les característiques de la fusteria de la nova obertura han de complir:
C. fusteria i persianes:
· Tota la fusteria exterior dels edificis serà de fusta o alumini lacat, dels colors admesos a la carta cromàtica.
· A les plantes pis, les obertures sols podran tancar-se amb porticons o persianes de llibret, dels colors admesos per la carta cromàtica.
· Sols s’admeten les persianes enrotllables pel tancament de les plantes baixes, i aniran lacades dels colors admesos per la carta cromàtica.
· L’alçada dels portals no serà inferior a la seva amplada.
· La cara exterior de portes i finestres ha de situar-se 20 cm per dins del pla exterior de la façana.
· La fusteria de finestres i balcons podrà contenir barretes emmarcant vidres, en els quals la seva alçada sigui entre 1 i 1,25 la seva amplada, excepte els 50 cm inferiors, que seran de fusta sense vidre.
· En base a l’article 26,6 (PEPNAS), les plaques solars que proposa el projecte s’hauran de col·locar totalment paral·leles al pla de la teulada, situades a una separació màxima de 30 cm respecte aquella, i de directrius perpendiculars a la façana corresponent. Cap element de la instal·lació no pot sobresortir més de 30 cm de la coberta acabada.
· Cal tenir present l’article 10 i 11, punt 4 (PEPNAS): «en tot cas l’arqueòleg municipal redactarà un informe previ que si, s’escau justificarà la necessitat de redactar un projecte arqueològic, autoritzat per la Direcció General de Patrimoni Cultural i amb càrrec a la promoció de l’obra».
· En el moment que es porti a terme l’excavació del forat de l’ascensor s’avisarà a l’arqueòleg municipal per tal que en faci un seguiment i en base al que pugui aflorar es redacti un projecte d’intervenció arqueològica.
· D. 141/2012/CTE-LOE. Habitabilitat. L’apartat MD.3, punt 3.1.1 i la fitxa adjunta, de la memòria del projecte justifica mínimament les condicions d’habitabilitat exigibles. Segons el Decret 141, la intervenció que comporta un augment de la superfície útil d’un habitatge sense afectació de l’estructura correspon al grup H de l’annex 4 on les condicions a complimentar són:
«Annex aplicable i excepcions: annex 2 amb les excepcions següents: Les habitacions hauran de tenir una superfície útil no inferior a 6 m² (habitació de l’annex 1). Si s’obté una habitació o una cambra higiènica (noves) haurà de complir de l’annex 1 els apartats 3.8, 3.11»
Aquest fet no queda justificat en projecte i cal recordar que les habitacions han de permetre inscriure un quadrat de 2,00 m x 2,00 m lliure d’obstacles en aplicació de l’apartat 3.8 de l’annex 1. Un espai no pot ser considerat habitació si no compleix amb aquest requisit.
· En qualsevol cas i en atenció al contingut del document de suport al Documento Bàsico DB-SUA Seguretat d’utilització i accessibilitat (juny-2018), en quant a l’adequació efectiva de les condicions d’accessibilitat en edificis existents, caldrà completar les millores d’accessibilitat amb totes les intervencions tècnicament possibles (adequació d’accessos, itineraris, ascensors,...). Si no és viable aconseguir condicions per a usuaris en cadira de rodes, es poden plantejar solucions que facilitin l’accessibilitat a altres usuaris.
· Segons l’article 49.2 del PEPNAS, instal·lacions en les edificacions, i en relació als apartats c., e. i f., tots els serveis, inclosos els muntants de cada edifici o habitatge, han d’anar soterrats o encastats, i els armaris de connexions aniran encastats a les façanes dels edificis i pintats del seu mateix color; els extractors i les sortides de fums de cuines i calderes, han de ventilar a través de xemeneies, directament per sobre de la teulada, restant expressament prohibits deflectors a les façanes. Atenent el criteri anterior, tampoc s’admet a les façanes la col·locació de calderes o altres aparells d’instal·lacions de l’edifici.
· Si cal connectar les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· Abans de l'inici de l'obra cal incorporar a l'expedient: document que acrediti que el peticionari es compromet a reparar els mals que podria ocasionar en els béns de domini públic i a reposar els elements dels serveis que provisionalment s'hagin de retirar; identificació de l'empresa que realitzarà les obres (article 10 del Pla especial de protecció del nucli antic, PEPNAS).
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material,...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública,... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. En base a l’informe arqueològic emès, recomanar el següent:
· Abans d’enderrocar del mur de planta baixa, fer cales de comprovació per veure el tipus d’aparell constructiu i avisar l’arqueòleg municipal per tal que ho pugui documentar.
· Deixar a la vista la jàssera de fusta de la coberta que mira a la façana del carrer de la Regata, ja que la proposta la deixa únicament a la vista en la finestra o eixida del sota coberta i es revesteix a la resta de la façana. Per tal de salvaguardar els elements i arquitectura tradicional s’aconsella que aquest element quedi a la vista per tal de recordar l’arquitectura popular i tradicional preexistent
· En quant a l’acabat de la coberta s’aconsella que les teules que es recuperin en el desmuntatge de la coberta existent es col·loquin com a cobertores i les que es reposin de nou com a canal, siguin del tipus francès.
· Referent al balcó en l’obertura de l’eixida, l’article 29.4 especifica que la seva volada es limita als màxims indicats en el quadre annex amb la qual cosa si el vial oscil·la entre 3 a 5 m, la volada màxima és de 40 cm. Aquest punt i malgrat sigui normativament correcte, s’aconsella que es mantingui una fisonomia igual a l’existent; és a dir barana de barrots de fusta tractada situat al mateix pla de l’obertura.
· En façana, deixar a la vista els emmarcaments de les obertures de la P1 i cantonada en pedra picada original tal i com està actualment.
3. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


 
	Expedient 1737/2020. Llicència urbanística – arranjament i reforç del mur de contenció perimetral de l’Institut Francesc Ribalta, C/ Francesc Ribalta, 3

	Favorable
	Tipus de votació: unanimitat

	Vista la sol·licitud presentada i subscrita pels Serveis Territorials d’Ensenyament a la Catalunya Central, en representació del Departament d’Educació de la Generalitat de Catalunya, amb CIF S0811001G, en què demana llicència d’obres per a l’arranjament i reforç del mur de contenció perimetral de l’Institut Francesc Ribalta situat al carrer Francesc Ribalta, 3, (ref. cadastral 7397206CG7479N0001BR i 7397205CG7479N0001AR) (exp. Mn2020/91);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1 Concedir la llicència sol·licitada, un cop pagat l'impost sobre construccions, instal·lacions i obres, amb les condicions que es detallen a continuació:
· Per tal de poder iniciar les obres cal incorporar a l’expedient l’assumeix de direcció i de direcció d’execució de l’obra. També el document d’acceptació de residus de la construcció signat per gestor autoritzat i el nomenament del contractista.
· En cas de preveure una ocupació de la via pública a causa de les obres a executar (extracció de runes, amuntegament de material) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants.
· Cal concretar amb els Serveis Tècnics Municipals qualsevol afectació i ocupació del camp municipal d’esports i establir les corresponents mesures de protecció, senyalització i control.
· Qualsevol incidència o alteració de les previsions inicials serà contrastada amb el Serveis Tècnics Municipals.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· Cal comunicar el final de l’obra i sol·licitar la verificació formal de la mateixa per part dels Serveis Tècnics Municipals.
2 Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres
b) tres anys per acabar-les.


 
	Expedient NA34/03.10.2006. Llicència urbanística – autorització per tancar la planta baixa de l’edifici en construcció a la parcel·la delimitada i sol·licitud d'una pròrroga en l'inici de les obres

	Favorable
	Tipus de votació: unanimitat

	Vista la sol·licitud d’autorització per efectuar el tancament de la planta baixa de l’edifici en construcció en una parcel·la i informació diversa en torn a la situació de l’expedient (ref. cadastral 7405401CG7570N) (exp. NA34/03.10.2006);
Vist l'informe emès pels Serveis Tècnics Municipals i a proposta de l’alcalde actal. i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Autoritzar l’actuació sol·licitada amb les condicions que es detallen a continuació:
· Cal tramitar la corresponent llicència d’obres presentant la descripció exacta del tancament a fer (documentació gràfica-escrita), el pressupost i la liquidació de la corresponent taxa i de l'impost sobre construccions, instal·lacions i obres.
· Els tancaments es poden realitzar amb paret d’obra (es recomana a més a més l’acabat arrebossat de ciment) i s’hauran d’acabar pintats amb els colors que defineix l’article 51. Carta Cromàtica, del Pla Especial de Protecció del Nucli Antic de Solsona (PEPNAS).
2. Informar el següent respecte a l’expedient de l’edifici en construcció:
· En data 31 de gener del 2019 i registre de sortida 2019-S-RC-277 es va notificar a l’antiga propietat la declaració de la caducitat de la llicència d’obres. A aquest efecte es transcriu el Decret llei 17/2019, de 23 de desembre, de mesures urgents per millorar l'accés a l'habitatge, en la seva disposició final segona, determina:
1. Les persones titulars de llicències d'obres caducades a partir de l'1 de gener de 2008, atorgades de conformitat amb la normativa tècnica en matèria d'edificació i d'habitatge anterior a la normativa aplicable a l'entrada en vigor d'aquesta Llei, poden sol·licitar la rehabilitació i la pròrroga de la vigència quan concorrin les circumstàncies següents:
a) Si, després d'haver iniciat l'execució de les obres autoritzades, no van poder finalitzar-les en els terminis fixats per causa de la conjuntura de crisi econòmica en el sector de la construcció.
b) Si s'ha iniciat l'estructura de l'edifici, i l'adaptació de les obres executades a les exigències derivades de la normativa tècnica en matèria d'edificació i d'habitatge aplicable a l'entrada en vigor d'aquesta Llei resulta inviable econòmicament.
c) Si les obres autoritzades són conformes a la legislació i el planejament urbanístics vigents en el moment de sol·licitar-ne la rehabilitació i la pròrroga en tots els aspectes no relacionats amb les exigències especificades per la lletra b.
2. Les persones titulars de llicències a què fa referència l'apartat 1 disposen d'un termini d'un any a partir de l'entrada en vigor del Decret llei de 23 de desembre de 2019, de mesures urgents per millorar l'accés a l'habitatge, per sol·licitar-ne la rehabilitació i la pròrroga. Transcorregut aquest termini sense haver presentat la sol·licitud, o transcorregut el termini de pròrroga de la llicència rehabilitada sense haver finalitzat les obres d'edificació autoritzades, les persones esmentades resten obligades a enderrocar l'edifici inacabat, per a la qual cosa disposen d'un termini màxim d'un any des que finalitzi el termini corresponent, amb l'advertiment que, si no ho fan, es pot executar forçosament per l'administració que va atorgar la llicència pels mitjans regulats a la legislació urbanística amb relació a les ordres de restauració de la realitat física alterada i l'ordre urbanístic vulnerat. Això s'entén sense perjudici de la possibilitat d'obtenir nova llicència sobre un projecte rectificat que incorpori els ajustos necessaris perquè esdevinguin autoritzables les obres d'acord amb la normativa tècnica aplicable.
3. El termini màxim de pròrroga de les llicències d’obres a les quals fa referència l'apartat 1 és el 31 de desembre de 2022.
· El PEPNAS indica en el plànol d’ordenació O.12 -afectacions- edificacions amb volum disconforme, el pas públic per als vianants que afecta l’edifici, V6 cal Garric: pas en planta baixa 3 m entre la plaça de Santa Llúcia i la carretera de Bassella. El projecte original ja contempla aquest pas i la llicència d’obres concedida en data 3 d’octubre de 2006 esmenta com a condicions:
· La cessió de pas entre la carretera de Bassella i la plaça de Santa Llúcia ha de ser efectuada amb l’esmentat pas totalment acabat amb materials nobles.
A dia d’avui falta executar els acabats d’aquest pas i fer la cessió a l’Ajuntament.
· No existeix cap conveni signat al respecte de la conservació i accés a la zona de la muralla. La llicència d’obres esmenta com a condicions:
· La solució definitiva del tractament de la muralla s’acordarà quan tot el pas lateral sigui obert i la muralla quedi al descobert.
La muralla està catalogada com a Bé Cultural d’Interès Nacional (BCIN) i per tant cal mantenir íntegrament tot l’element protegit. Pel què fa a la seva conservació, és d’aplicació la Llei 9/93 de 30 de setembre de protecció del patrimoni cultural català (DOGC núm. 1807 d’11 del 10 de 1993):
Títol Segon. Protecció del Patrimoni Cultural Català
Art. 21. Deure de conservació
Tots els béns integrants del patrimoni cultural català han d’ésser conservats per llurs propietaris, titulars d’altres drets reals i posseïdors.
Art. 25 deure de preservació o manteniment
Els propietaris titulars d’altres drets reals i posseïdors de béns culturals d’interès nacional o béns catalogats els han de preservar I mantenir per assegurar la integritat de llur valor cultural. L’ús a que es destinin aquests béns ha de garantir-ne sempre la seva conservació.
Els béns culturals d’interès nacional i els béns catalogats no poden ser destruïts.
· Atenent la situació actual i l’estat de l’immoble en construcció és considera imprescindible que junt al tancament de la planta baixa es consolidi i rehabiliti el pany de muralla que dona façana a la carretera de Bassella tot recordant la responsabilitat de la propietat derivada del deure de conservació de la Llei de protecció del patrimoni català. Així mateix, tenint en compte el seu interès públic, també es considera pertinent l’acabament del pas que afecta l’edifici per tal sigui cedit a l’Ajuntament. Aquests termes es podrien materialitzar en algun programa de col·laboració amb el propi l’Ajuntament.


	Expedient NA34/03.10.2006. Sol·licitud pròrroga obres de tancament de la planta baixa de l’edifici en construcció 

	Favorable
	Tipus de votació: unanimitat

	Vista la sol·licitud d’una pròrroga per efectuar el tancament de la planta baixa de l’edifici en construcció (ref. cadastral: 7405401CG7570N) (exp. NA34/03.10.2006);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir una pròrroga per a l’inici de les obres de tancament de la planta baixa de l’edifici en construcció per un termini de sis mesos computables a partir de l'endemà de la notificació del present acord.


	Expedient 256/2020. Recepció obres – execució d'obra civil i estesa de xarxa de fibra òptica en la xarxa viària troncal de Solsona, amb l’objectiu de connectar les capitals de comarca amb fibra òptica de la Generalitat de Catalunya

	Favorable
	Tipus de votació: unanimitat

	Vista la sol·licitud presentada i subscrita per Gemma Torres Marimon, representant de CUBIC Estudi d’Enginyeria, SL, direcció facultativa de les obres d’execució referents a l’obra civil i l’estesa de xarxa de fibra òptica en la xarxa viària troncal de Solsona, amb l’objectiu de connectar les capitals de comarca amb fibra òptica de la Generalitat de Catalunya promogudes pel Centre de Telecomunicacions i Tecnologies de la Informació de la Generalitat de Catalunya, amb CIF núm. Q5856338H, en què es demana la recepció municipal de les esmentades obres, (exp. Mn2020/28);
Vist l'informe emès pels Serveis Tècnics Municipals i a proposta de l’alcalde actal. i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda rebre l’obra executada i facultar a l’arquitecte municipal per a la signatura de l’acta de recepció.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

